钦定古今图书集成/明伦汇编/氏族典/第060卷 > 徐承锡
## 钦定古今图书集成/明伦汇编/氏族典/第060卷 > 徐承锡

按《益都县志》：“承锡父名际龙，世居益都北乡，醇谨有
材干。明末，连岁饥馑，士寇蜂起，会村中迓鼓赛神，际
龙具衣冠往拜。甫入庙，突有强贼二十馀人直入，持
刃向际龙，际龙空拳不能御，遂被缚，拥入其家。时承
锡方弱冠，居书室，习制举义。或报曰：‘汝父被贼缚，顷
刻至矣，速避之’。承锡惊痛大呼曰：‘父有难，吾何忍偷
生’？”仓皇取弓矢，奋力出迎，连毙二贼，馀党皆辟易。承
锡直前夺其父出，且战且走。将入门，有贼从屋上飞
石中其脑而毙。群贼复缚际龙，劫箧搜牢，仍挟际龙
而去。行未数武，遇乡勇百人要其归路，与贼战，败之，
截其劫资，际龙亦乘间逸。已而官军大至，二十馀贼